Projektas Nr. XIIP-1299 (2)

LIETUVOS RESPUBLIKOS

TERITORIJOS ADMINISTRACINIŲ VIENETŲ IR JŲ RIBŲ ĮSTATYMO NR. I-558
3, 9 STRAIPSNIŲ PAKEITIMO IR ĮSTATYMO
PAPILDYMO 72, 121 STRAIPSNIAIS

ĮSTATYMAS

2014 m.	d. Nr.

Vilnius

1 straipsnis. 3 straipsnio pakeitimas

1. Pakeisti 3 straipsnio pavadinimą ir jį išdėstyti taip:

„3 straipsnis. Lietuvos Respublikos seniūnijų aptarnaujamų teritorijų ir gyvenamųjų vietovių bei sodininkų bendrijų teritorijų samprata“.

2. Papildyti 3 straipsnį 11 dalimi:

„Sodininkų bendrijos teritorija yra gyvenamosios vietovės teritorijos dalis, turinti savo ribas ir pavadinimą.“

2 straipsnis. Įstatymo papildymas 72 straipsniu

Papildyti Įstatymą 72 straipsniu:

„72 straipsnis. Sodininkų bendrijų teritorijų ribų kadastro duomenų nustatymas ir keitimas

Sodininkų bendrijų teritorijų ribų kadastro duomenys nustatomi ir keičiami Lietuvos Respublikos Vyriausybės tvirtinamuose Nekilnojamojo turto kadastro nuostatuose nustatyta tvarka.“

3 straipsnis. 9 straipsnio pakeitimas

1. Papildyti 9 straipsnį nauja 4 dalimi:

„4. Pavadinimus pastatams, statiniams ir kitiems objektams, kurie privačios nuosavybės teise priklauso fiziniams ir privatiesiems juridiniams asmenims, suteikia ir juos keičia patys asmenys Lietuvos Respublikos Vyriausybės ar jos įgaliotos institucijos nustatyta tvarka.“

2. Buvusias 9 straipsnio 4, 5, 6 ir 7 dalis laikyti atitinkamai 5, 6, 7 ir 8 dalimis.

3. Papildyti 9 straipsnį 9 dalimi:

„9. Sodininkų bendrijos teritorijos pavadinimas atitinka toje teritorijoje veikiančio juridinio asmens – sodininkų bendrijos pavadinimą.“

4 straipsnis. Įstatymo papildymas 121 straipsniu

Papildyti Įstatymą 121 straipsniu:

„121 straipsnis. Sodininkų bendrijų ir jų teritorijų ribų registravimas

Sodininkų bendrijos registruojamos Juridinių asmenų registre, o sodininkų bendrijų teritorijų ribos bei jų pakeitimai įrašomi į Nekilnojamojo turto kadastrą šio kadastro nuostatuose nustatyta tvarka.“

5 straipsnis. Įstatymo įsigaliojimas

Šis įstatymas įsigalioja 2015 m. sausio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia:

Aplinkos apsaugos komiteto pirmininkas	Algimantas Salamakinas